tartuNLP/wikipedia-smugri-20251201 huggingface dataset:
Alva Myrdal

Alva Reimer Myrdal (31. jaanuar 1902 Uppsala – 1. veebruar 1986) oli Rootsi naispoliitik, diplomaat ja kirjanik, kes 1982 pälvis Nobeli rahuauhinna. 
Aastal 1924 abiellus ta majandusteadlase ja poliitiku Gunnar Myrdaliga, kes 1974 pälvis Nobeli majandusauhinna. Gunnar oli alates 1933 parlamendi liige ja 1945–1947 kaubandusminister. Neil oli kolm last: ajakirjanik Jan Myrdal, filosoof Sissela Bok ja sotsionoom Kaj Fölster.
Gunnar ja Alva Myrdal kirjutasid 1934 kahekesi raamatu "Kris i befolkningsfrågan" ("Kriis rahvastiku küsimuses"), milles rääkisid sellest, milliseid sotsiaalseid reforme on vaja, et edendada üksikisikute individuaalset vabadust ja ühtlasi julgustada rootslasi rohkem lapsi saama. Paljud nendest reformidest viidi ellu ja need said aluseks heaoluriigile, kuid raamat oli kantud ajavaimust ning soovitas ühtlasi selliseid meetmeid nagu eugeenika ja väheväärtuslike inimeste sundsteriliseerimine.
Alva Myrdal oli kaua aega Rootsi Sotsiaaldemokraatliku Partei mõjukas liige. 1940. aastate lõpus hakkas ta huvituma välispoliitikast ÜRO-s. 1949 määrati ta ÜRO heaolupoliitika osakonna juhiks. 1950–1955 oli ta UNESCO sotsiaalteaduste osakonna juht ja esimene naine, kellel oli ÜRO-s sedavõrd tähtis positsioon.
Aastal 1962 sai temast Rootsi parlamendi liige. Samast aastast kuni 1973. aastani oli ta Rootsi delegaat ÜRO desarmeerimisalastel konverentsidel Genfis. 1966–1973 oli ta ministri nõunik desarmeerimise alal.
Tema tulised ja avalikud desarmeerimisüleskutsed ja -kõned tõid talle koos Alfonso García Roblesega 1982 Nobeli auhinna.
Mairead Corrigan

Mairead Corrigan (tuntud ka nimega Mairead Corrigan-Maguire; sündinud 27. jaanuaril 1944 Belfastis) on Põhja-Iirimaa (Suurbritannia) ühiskonnaaktivist, kes 1976. aastal pälvis koos Betty Williamsiga Nobeli rahuauhinna panuse eest mitme Põhja-Iirimaa konflikti rahulikku lahenduskäiku. Corrigan on organisatsiooni Community of Peace People kaasasutaja.
Corrigan sündis roomakatoliku usku vanemate seitsmelapselises perekonnas. Alghariduse sai ta katoliiklikus koolis, 14-aastaselt asus tööle sekretärina. 
Pärast tema õe Anne Maguire' kolme lapse surma, mille põhjustas IRA terroristi Danny Lennoni põgenemine autoga Briti sõjaväelaste eest (auto ajas põgenemise käigus lapsed alla), otsustas Corrigan hakata osalema rahuliikumises.
Hippokrates Chioselt

Hippokrates Chioselt (umbes 470 eKr – umbes 410 eKr) oli Vana-Kreeka matemaatik.
Ta töötas ringi kvadratuuri ja kuubi duplikatsiooni kallal.
Ellen Church

Ellen Church (22. september 1904 Cresco, Iowa osariik – 22. august 1965) oli maailma esimene stjuardess. Ta alustas tööd lennufirmas United Airlines.
Hariduselt oli ta meditsiiniõde.
Church suri ratsutamisel kukkudes saadud vigastustesse.
Tema nime kannab Cresco lennuväli.
Lorelei needmine munkade poolt

"Lorelei needmine munkade poolt" on Johann Köleri õlimaal lõuendil, mis valmis 1887. aastal Pariisis. 
Maal kujutab pseudomütoloogilist tegelast – Reini jõe äärse kalju kurikuulsat sireeni. 
Teose mõõtmed on 395 × 345 cm. Seda eksponeeritakse Kumus.
Tulge minu juurde kõik, kes teie vaevatud ja koormatud olete, mina tahan teile hingamist saata

"Tulge minu juurde kõik, kes teie vaevatud ja koormatud olete, mina tahan teile hingamist saata" ehk "Kutsuv Õnnistegija" on Tallinna Kaarli kiriku apsiidivõlvi fresko, mille maalis Johann Köler 1879. aastal. See on Köleri suurim teos ning Eesti esimene monumentaalmaal.
Ajalugu.
1870. aastal õnnistati ehitatav Kaarli kirik sisse, kuid siseviimistlus ja altarimaalid võtsid veel aega.
Arhitekt Otto Pius Hippius oli Itaalias rännates näinud mosaiigis tehtud Kristuse kujutusi, mis jätsid talle sügava mulje. Ta soovitas ka Kaarli kirikule tellida altaripildiks kui mitte mosaiigis, siis vähemalt freskotehnikas altarimaali. Ilmselt oli tema ka see, kes soovitas pöörduda Johann Köleri poole, sest viimane oli kiriku ehituse vastu suurt huvi üles näidanud.
Ilma piilariteta ruum võimaldas tol ajal kirikutes peaaegu ainulevinud eraldiseisva altaripildi asemel luua hoopis mõjuvama ja suurejoonelisema altaripildi seinamaalina apsiidi võlvil. Sellise lahendusega sai Hippius arvestada juba kiriku projekteerimisel.
Köler maalis fresko tasuta ning see võttis tal aega kümme päeva. Altarimaal valmis 23. juulil 1879 (vana kalendri järgi) ning selle pidulik ning rahvarohke sisseõnnistamine toimus 29. juulil.
Maalil domineerivad sinine ja punane toon. Tõenäoliselt oli Kölerile eeskujuks Kopenhaageni Jumalaema kiriku Kristuse kuju, mille oli teinud Bertel Thorvaldsen.
Köler kasutas Kristuse prototüübina Hiiumaa meest Villem Tamme, kes olevat enne surma ka Tallinna külastanud, et fresko oma silmaga ära näha.
Kultuuriloos.
Oma raamatus "Kolmandad mäed" on Jaan Kross võtnud teose aluseks fresko loomisprotsessi ning kirjeldanud kunstniku siseheitlust, kui ta teada saab, et Jeesus Kristuse prototüübiks valitud Ilus Villem on tegelikult õel ja kuri inimene.
Shīrīn ‘Ebādī

Shīrīn ‘Ebādī (pärsia شیرین عبادی; sündinud 21. juunil 1947) on Iraani jurist ja inimõiguste aktivist, kes 2003. aastal pälvis Nobeli rahuauhinna demokraatia ning inimõiguste, eriti naiste ja laste õiguste, kaitsmise eest. Ta on esimene iraanlane ja esimene mosleminaine, keda Nobeliga pärjatud.
Ta asutas Iraani Lasteõiguste Toetamise Assotsiatsiooni ("Children's Rights Support Association").
Novembris 2009 teatas Shīrīn ‘Ebādī, et Iraani ametivõimud konfiskeerisid talle antud Nobeli auhinna medali ja aukirja ning nõuavad auhinnasummalt maksude tasumist.
Dexter

"Dexter" on Ameerika Ühendriikide draamasari sarimõrvar Dexter Morganist (Michael C. Hall), kes töötab Miami politseijaoskonnas kriminalistina, olles spetsialiseerunud verepritsmete analüüsimisele. Sari põhineb Jeff Lindsay romaanidel "Darkly Dreaming Dexter" (2006; eesti keeles ilmunud pealkirjaga "Dexteri sünged unenäod"), "Dearly Devoted Dexter" (2006), "Dexter in the Dark" (2008) ja "Dexter by Design" (2009). 
Sisukokkuvõte.
Dexter jäi kolmeaastaselt orvuks, kui ta ema Laura tapeti jõhkralt narkodiilerite poolt, mispeale Miami politseidetektiiv Harry Morgan adopteeris ta. Kui Dexter oli 10, avastas Harry, et ta on tapnud naabruskonna koduloomi, kuna ema mõrva tõttu tekkinud trauma oli tast teinud sotsiopaadi ja tema patoloogiat ei saa alla suruda, ainult taltsutada. Seepeale otsustas Harry ta ümber koolitada ja kasutada teda karistusest pääsenud kurjategijate tapmiseks. Isa mõjul jälgibki Dexter järgib oma tegudes nn Harry koodi: ära jää vahele; ära kunagi tapa süütuid; ohvrid peavad olema mõrvarid, kes on suutnud õigusemõistmisest kõrvale hiilida; tapmisel peab olema põhjus, muidu on see lihtsalt mõrv.
Michael C. Hall

Michael Carlisle Hall (sündinud 1. veebruaril 1971 Raleigh's Põhja-Carolinas) on Kuldgloobuse ja Ekraaninäitlejate Gildi auhinna võitnud USA näitleja. Ta on esitatud ka Emmy auhinnale. 
Ta on tuntud eelkõige David Fisheri osatäitjana teleseriaalis "Mulla all" (2001–2005) ja alates 2006. aasta sügisest Dexter Morganina draamasarjas "Dexter".
Inimkaubitsejad

"Inimkaubitsejad" (ingl "Human Trafficking") on Emmyle ja Kuldgloobusele esitatud 2005. aasta Ameerika Ühendriikide lühisari inimkaubandusest.
Tegevustik.
Mitmel pool maailmas kaovad noored tüdrukud: 16-aastane ukrainlanna Nadia meelitatkase tööle USA modelliagentuuri, mis kattevarjus prostitutsiooniga tegeleb. Kaug-Aasias röövitakse vanematega puhkusel olev 12-aastane ameeriklanna Annie. Prahas kaob pärast rikka ärimehega tutvumist noor ema Helena. Rumeenias kaob pärast internetist leitud peigmehega kohtumist 17-aastane Katerin. Kõik need noored tüdrukud veetakse kas Lääne-Euroopasse või Ameerikasse, kus neist saavad seksorjad. Migratsiooniameti uurijad Kate Morozov (Mira Sorvino) ja Bill Meehan (Donald Sutherland) püüavad kaitsetuid ohvreid päästa ja nende röövijaid kinni püüda, kuid see pole nii lihtne.
Lamia

Lamia oli vanakreeka mütoloogias jumal Poseidoni ning Libye tütar. 
Hiljem sai temast Liibüa kuninganna ja Zeusi armuke. Zeus andis talle võime silmi silmakoobastest välja võtta. Lamia sünnitas Zeusile poja, kelle tappis Zeusi armukade abikaasa Hera. Kurvastusest ja vihast muutis Lamia oma pea maopeaks ning hakkas teiste emade lapsi tapma, nülgima, tükeldama ja sööma.
Järkamine

Järkamine on metsanduses puidu tükkideks lõikamine soovitud pikkusmõõtu. Järgatakse nii raiealadel kui ka puidutööstustes näiteks küttepuude, laudade või palkide saamiseks. Järkamise eesmärk on lõigata puitmaterjal võimalikult efektiivselt soovitud mõõtu nii, et säiliks puidu kvaliteet.
Järkamise käigus võetakse arvesse järgatava materjali eripära, asukohta, asendit ja järkamisvahendi omadusi. Järkamisel sooritatakse ristlõiked üldiselt täisnurga all, kuna sellega vähendatakse vajadust hiljem lõiget korrigeerida. Samuti võimaldab sel viisil järgatud puitmaterjal täpsemat mõõtmist, virnastamist ja tihedamat laadimist puidu transpordil. Kui järgatud puitmaterjali soovitakse hiljem töödelda, siis järgatakse kärpimisvaruga.
Järkamisvahendid.
Järkamisvahendi valikul arvestatakse, et puidukadu oleks võimalikult väike ning töö oleks efektiivne ja ohutu. Järkamiseks kasutatakse kirveid, saage ja metsamasinad. Tänapäeval eelistatakse metsas järkamisel kasutada mootorsaage ja ka mitmeotstarbelisi metsatöömasinaid (harvestere).
Järkamine kui spordiala.
Järkamine (kombineeritud järkamine) on raiespordi üks võistlusaladest, milles peetakse maailmameistrivõistlusi alates 1970. aastast. Sama kaua on raiespordivõistlusi korraldatud ka Eestis. Võisteldakse viiel võistlusalal: langetamine, ketivahetus, kombineeritud järkamine, täpsussaagimine ja laasimine. Kombineeritud järkamisel on võistleja ülesanne lõigata 3–8 cm paksune ketas kahe maapinna suhtes 7-kraadise nurga alla asetatud 35 cm läbimõõduga palgi otsast. Mõlemad kettad tuleb eraldada alt- ja pealtlõikega nii, et lõiked kohtuvad palgi külgedele tõmmatud 10 cm laiustes triipudes. Kombineeritud järkamisel hinnatakse lõigete sooritamise kiirust, lõigete täpset sobivust, ketaste paksust ja ohutusnormide järgimist.
Kihnu väin

Kihnu väin on väin Eesti edelaosas Kihnu saare ja Mandri-Eesti vahel. Väina laius on umbes 12 km.
Kihnu väin on rahvusvahelise tähtsusega linnuala, kus on kohatud Eesti punasesse raamatusse kantud 43 linnuliiki. See on üleeuroopalise tähtsusega lindude koondumispaik ja Euroopas ohustatud lindude pesitsusala.
Teise maailmasõja kronoloogia

"Siin on teise maailmasõja kronoloogia. "
AML

AML (akronüüm ingliskeelsetest sõnadest "A Manufacturing Language") on interaktiivne robotite programmeerimiskeel, mida arendab IBM.
Liigestatud robot

Liigestatud robot ehk liigendrobot on robot, mis sisaldab vähemalt kahte järjestikust pöörlevat lüli. Liigestatud robotid on eriti levinud tööstusrobotite hulgas.
Kurkse väin

Kurkse väin on väin mis eraldab Pakri saari Mandri-Eestist. 
Väina laius on umbes 2 km, sügavus 1,5–2 m. 
Väina suubub Vihterpalu jõgi.
Kurkse suurõnnetus.
11. septembril 1997 andis Balti rahuvalvepataljoni luurerühma ülem Jaanus Karm õppuse "Vilets elu" raames 22-liikmelisele luurerühmale käsu ületada täisvarustuses veetakistus Suur-Pakri lõunatipust mandrile Kurkse sadama poole. Nad pidid jalgsi ületama väina, kus merevee sügavus oli tunduvalt üle pea. Väina ületamisel uppus 14 sõdurit. Selle eest karistas Harju maakohus Jaanus Karmi nelja ja poole aastase vabadusekaotusega poolkinnises vanglas.
Pakri saared

Pakri saared (rootsi "Rågöarna" 'rukkisaared') on kaks saart – Suur-Pakri (11,6 km²) ja Väike-Pakri (12,9 km²) – Eesti loodeosas, koos väiksemate laidudega. Saarte pindala on kokku 24,7 km².
Mandri-Eestist eraldavad neid Kurkse väin ja Paldiski laht.
Haldusjaotuse järgi kuuluvad saared alates 1947. aastast Paldiski linna koosseisu. Aastail 1939–1947 moodustasid saared Pakri valla, kus elas veel 1939. aastal 329 elanikku.
Suur- ja Väike-Pakri vahel asuvad Langgronne, Bjärrgronne ja Kappa saar.
Saartel asub Pakri maastikukaitseala, mis hõlmab lahustükke Väike- ja Suur-Pakri saare põhjaosas, saartevahelist merd, Kappa ja Bjärr-grånne saari ning Väike-Pakri lõunaosa.
Saarte järgi on nime saanud Pakri kihistu.
'68 Comeback Special

"'68 Comeback Special" (originaali pealkiri "Elvis") on Elvis Presley telesõu, mis filmiti 1968. aasta juunis Burbankis California osariigis ja mis esilinastus 3. detsembril 1968 NBC telekanalil.
Elvise mänedžeri "kolonel" Tom Parkeri algse idee järgi oleks telesõu pidanud sisaldama peamiselt jõululaule, kuid režissöör Steve Binderi ja Elvise eestvedamisel sai sellest "rock"-sõu, milles Elvis ilmus lavale mustas nahkülikonnas ning võlus publikut oma hääle, liikumise, sarmi ja huumoriga. Telesõu aitas Elvisel lahti murda oma senisest filminäitlejakarjäärist ja alustada "live"-sõusid Las Vegases (sealt ka uus telesõu pealkiri "'68 Comeback Special").
2004. aastal anti välja kontsertsalvestise DVD "". DVD-l on kõik telesõu käigus filmitud kaadrid.
Telesõu filmiti neljal päeval:
Elvis in Concert

"Elvis in Concert" on telesaade kahest Elvis Presley kontserdist, mis toimusid 1977. aasta 19. juunil USA Nebraska osariigis Omahas ja 21. juunil Lõuna-Dakota osariigis Rapid Citys. Saade oli esimest korda eetris pärast laulja surma oktoobris 1977 telekanalil CBS.
Filmitud kaadrid annavad tunnistust Elvise väga halvast tervislikust seisundist. Ta paistab seal tursunud, tal on rääkimisega raskusi, kuid siiski võimas lauluhääl ja säilinud huumorimeel. Saate lõpetab Elvise isa Vernoni pöördumine fännide poole, mis filmiti pärast Elvis Presley surma.
Algul oli plaanis filmida vaid esimene kontsert Omahas, kuid kuna Elvis oli nii vormist väljas, tehti filmivõtteid ka ülejärgmisel päeval Rapid Citys toimunud kontserdilt (20. juuni kontsert Cincinnatis jäi tehnilistel põhjustel filmimata).
Tartu Tamme staadion

Tamme staadion on jalgpalli- ja kergejõustikustaadion Tartus. Siseruumides tegeletakse ka maadlusega. 
Staadioni tribüünidel on 1638 istekohta. Tegemist on UEFA 2. kategooria staadioniga, mille mõõtmed on 105×68 m. Staadionikompleksi kuulub ka murukattega harjutusväljak ja jalgpalli kunstmuruväljak.
Staadion asub Tammelinnas aadressil Tamme puiestee 1.
1990. aastal toimusid Tamme staadionil Tartu muusikapäevad.
Spordiklubid.
Jalgpall.
Praegu on Tamme staadion Meistriliiga jalgpalliklubi JK Tammeka kodustaadion, samas mängisid ka JK Tammeka eelkäijad JK Maag Tammeka ja Tartu JK Tammeka. 2008–2009 oli see ka jalgpalliklubi Welco Elekter kodustaadion. Tegevuse lõpetanud meeskondadest on seal tegutsenud FC DAG ja Tartu SK 10.
Maadlus.
Staadioni siseruumides tegutseb spordiklubi Englas, kus tegeldakse Kreeka-Rooma maadluse ja köieveoga.
Remont.
1999. aastal korraldatud Tamme staadioni uue tribüünihoone projektikonkursi võitsid Andres Siim ja Kristel Ausing.
2007–2008.
Aastatel 2007 ja 2008 toimus Tamme staadioni rekonstrueerimine, mille käigus:
2010–2011.
Staadionile ehitati ka uus tribüünihoone, mis mahutab umbes 1660 pealtvaatajat. Ehitus läks maksma ligi 4 miljonit eurot. Renoveeritud staadion avati 28. mail 2011. Staadion vastab rahvusvaheliste kergejõustiku- ja jalgpallivõistluste nõuetele, nii et seal saab pidada ka sellise taseme võistlusi.
Viljandi linnastaadion

Viljandi linnastaadion on jalgpalli- ja kergejõustikustaadion Viljandis. See on Meistriliiga klubi JK Viljandi Tulevik kodustaadion. 
Eesti jalgpallikoondis on staadionil pidanud kolm mängu: kaks korda on kohtutud sõprusmängus Aserbaidžaaniga ja korra Balti turniiril Leeduga. Kõige rohkem rahvast on igal aastal staadionil 1. mail, siis toimub Suurjooks ümber Viljandi järve.
Viljandi linnastaadion asub Viljandi järve ääres, aadressil Ranna puiestee 1.
Ajalugu.
Staadioni ehitust alustati 1928. aastal, mil Viljandi linnapea oli August Maramaa. Majandussurutise tõttu ei saanud staadion valmis enne II maailmasõda.
2009. aastal lõppes staadionil põhjalik remont ja tribüünidel jäi pealtvaatajate jaoks 1006 kohta, millest 400 oli katuse all.
Digital Underground

Digital Underground oli alternatiivräpiansambel, mis tegutses USA California osariigis Oaklandis. Bänd asutati 1987. aastal. 2008. aastal, pärast ligi 21 aastat muusika loomist ja kontserditurneesid, teatas grupp laialiminekust.
See mitmeliikmeline hiphopiansambel mängis tähtsat rolli lääneranniku räpi rambivalgusesse viimisel. Bändi juhtliige oli Greg Jacobs (Shock G), kes veetis suurema osa oma noorusest New Yorgis ja Lõuna-Floridas. Digital Underground sai mõjutusi 1970. aastate "funk"-bändidest, nende muusikat sämpeldas räpigrupp pidevalt ja sellest sai defineeriv element lääneranniku räpile. Digital Undergroundi looming liigitub alternatiivräpi alla, nad ei tegelenud "gangsta" räpiga. 
Nende album sumises kõvasti üle minuti algusest, andes albumile jam-sessioni tunde, tehes raadiosingli raskesti muudetavaks. Eeldatavasti oli algselt plaanis grupi nimeks panna The Black Panther, pühendusena sotsiaalaktivistidele. Kuid kui Public Enemyst sai prominentne bänd, otsustas Jacobs võtta grupi imidžiks veidrama suuna ja tuua "P-Funk"-i hiphopi kuulajaskonnale. Tänu Digital Undergroundile sai tuntuks ja oma muusikukarjäärile hoo sisse räppar Tupac Shakur.
Digital Undergroundi esimene album, 1990. aasta "Sex Packets" nimetati Schmoovy-Schmoovi (bändiliige kodanikunimega Earl Cook) leiutusliku idee järgi, milleks oli orgasmi tekitav hallutsinogeen. Albumi reklaamimiseks lasti California haiglates ringlusesse võlts uudisteleht, tänu millele mainiti 'sex packeteid' ka USA Todays. Uudisteleht väitis, et NASA töötas salaja välja ravimit astronautidele seksuaalse kergenduse saamiseks.
"Underwater Rimes" oli varajane singel, millest sai üllatushitt Madalmaades, "Doowutchyalike" oli Ameerika hitt 1989. aastal. Kolmandast avaldatud singlist "The Humpty Dance" sai klubihitt, mis tõusis Billboard Hot 100 edetabelis 11. kohale. Selle singliga saavutas bänd laiema populaarsuse ning album "Sex Packets" (lindistatud koos artistidega Chopmaster J, Mobey-B ja DJ Fuze) sai hitiks. Album sai plaatinaplaadi staatuse, seda müüdi üle 1 miljoni eksemplari.
Järgnevate aastate jooksul avaldati albumid "Sons Of The P" (1991), "The Body-Hat Syndrome" (1993), "Future Rhythm" (1996), "Who Got The Gracy?" (1998) ja "The Lost Files" (1999).
Shock G oli rahulik ja lahe, maheda häälega räppar. Teisest küljest, tema salajane alternatiivego, Humpty Hump, oli vaoshoidmatu kloun Groucho Marxi prillide ja ninaga ning sutenööri riietes. Kontsertidel mängis Jacobs salaja ühte või teist persooni ehk suitsupommi või mõne lavalise triki ajal vahetas ta varustust ja riietust ning räppis teise isikuna. Jacobs esines ka MC Blowfishina loos "Underwater Rhymes". 
Grupp esines ka Dan Aykroydi filmis "Nothing But Trouble", kus nad esitasid lood "Same Song" ja "Tie The Knot". Muusikavideo loole "Same Song" sisaldab klippe filmist. See on ka esimene video, kust esimest korda esineb noor Tupac Shakur.
2Pacalypse Now

"2Pacalypse Now" oli Tupac Shakuri debüütalbum, mis ilmus 1991. aasta novembris.
Kuigi see album oli tema hilisemate albumitega võrreldes vähem viimistletud, oli see tugevalt poliitilise sisuga. Albumi lood puudutasid selliseid sotsiaalseid probleeme nagu rassism, politsei brutaalsus, vaesus, teismeliste rasedus ja narkootikumide kasutamine, mis iseloomustasid mustanahalise noormehe elu Ameerika Ühendriikides. Paljud kriitikud ja fännid leiavad, et sellel on "underground"i hõng juures, ja paljud räpparid (näiteks Nas ja Talib Kweli) on tunnistanud, et on leidnud sellest albumist inspiratsiooni.
Kuigi algselt avaldas albumi Interscope, sai õigused hiljem Amaru Entertainment, Tupac Shakuri ema plaadifirma.
Album tekitas märkimisväärseid vastuolusid. Tolleaegne USA asepresident Dan Quale kritiseeris albumit, kuna üks noor mustanahaline mees oli tulistanud Texases politseinikku ja hiljem väitnud, et teda oli mõjutanud album "2Pacalypse Now". Quale märkis: "Pole mingit põhjust, miks sellist albumit avaldada. Sellel pole meie ühiskonnas kohta."
Album ei pälvinud sellist edu nagu Shakuri hilisemad albumid, kuid oli tähtis näide Shakuri poliitilistest vaadetest ja sõnaseadmisandest.
Albumilt ilmus kolm singlit: "Brenda's Got A Baby", "Trapped" ja "If My Homie Calls".
Death Row Records

Death Row Records on plaadifirma, mis asutati 1991. aastal Suge Knighti ja Dr. Dre poolt, ning oli kunagi kodu sellistele räpi suurkujudele nagu Tupac Shakur, Dr. Dre, Snoop Doggy Dogg ja The Dogg Pount (Kurupt ja Daz). 
Death Row plaate on maailmas müüdud ligi 50 miljonit eksemplari ja nendega teenitud ligi 750 miljonit USA dollarit. 
Plaadifirma all olid kunagi ka sellised artistid nagu RBX, The Lady Of Rage, Michel'le, Danny Boy, DJ Quik, Mark Morrison, MC Hammer, Crooked I, O.F.T.B., Eastwood ja Gina Longo, olles ainus valgenahaline artist Death Row Recordsis. Ka Lisa "Left Eye" Lopes TLC-st oli lepingusuhtes selle plaadifirmaga, kui ta autoõnnetuses hukkus.
Valga Põhikool

Valga Põhikool on põhikool Valga linnas aadressil Kungla tänav 16.
Valga linnavolikogu 27. mai 2011. aasta istungil võeti vastu "Valga linna üldharidusvõrgu korralduse arengukava aastateks 2011–2015". Sama aasta oktoobris otsustas hariduse arengukava elluviimiseks moodustatud komisjon muuta Valga Gümnaasiumi tegutsemise vormi nii, et 1. septembril 2012 pidi Valga Gümnaasium jätkama tööd ainult gümnaasiumiklassidega koolina. Valga Gümnaasiumi põhikooliklassid liideti Valga Põhikooliga. Seejuures peeti kõige otstarbekamaks, et Valga Gümnaasium, mis seni tegutses aadressil Kungla tänav 16, koliks hoonesse aadressil J. Kuperjanovi tänav 10. 
Esialgu jätkas Valga Põhikool tööd mitmes majas ja õppetöö toimus isegi kahes vahetuses, sest koolimaja aadressil Kungla tänav 16 remonditi. Kungla tänava õppehoone avati pärast renoveerimist pidulikult 1. septembril 2013. Esimese kahe klassi kaheksa klassikomplekti jätkasid õppetööd koolimajas aadressil Vabaduse tänav 13 ja kolmandatest üheksandate klassideni Kungla tänava hoones.
Taimõr

Taimõr võib tähendada mitut asja.
Ipswich (täpsustus)

Ipswich on mitme asula nimi:
Lähkma jõgi

Lähkma jõgi on jõgi Pärnu maakonnas Saarde vallas, Reiu jõe parempoolne lisajõgi (suubub 19,4 km kaugusel Reiu jõe suudmest).
Lähkma jõe lähe asub Kilingi-Nõmme linna lähistel. Jõe pikkus on 38,5 km ja valgla pindala 203,7 km².
Tähtsamad lisajõed on Valdimurru, Kaskealuse ja Kutja oja.
Jane Addams

Laura Jane Addams (6. september 1860 Cedarville, Illinois' osariik – 21. mai 1935 Chicago) oli USA ühiskonnategelane ja sotsioloog, kes 1931. aastal pälvis koos Nicholas Murray Butleriga Nobeli rahuauhinna. Tema algatusel hakati USA-s parandama slummide elamistingimusi ja seal elavate inimeste haridustaset. 
Addams sündis rikka möldri üheksalapselises peres kaheksandana. Addams õppis nii USA kui ka Euroopa koolides, lõpetades Rockfordi tütarlasteseminari (praegu Rockford College). Londonis olles tutvus ta Andrew Mearni esseega "The Bitter Cry of Outcast London", kus kajastati muu hulgas slummide halbu elamistingimusi. 
Aastal 1889 rajas ta koos Ellen Gates Starriga Chicagos Hull House'i, mis oli esimene vaesteabimaja USA-s. Hull House'i kõrgperioodil külastas seda iga nädal umbes 2000 inimest. Hoones oli täiskasvanute õhtukool, lasteaialaste klassid, ruumid vanematele lastele, ühisköök, kunstigalerii, võimla jt. Olulisimaks ettevõtmiseks sai täiskasvanute õhtukool, mida hiljem hakati paljudes USA kolledžites oma õppuritele lisaõppevõimalusena pakkuma.
Rigoberta Menchú

Rigoberta Menchú Tum (sündinud 9. jaanuaril 1959) on inimõiguste eest võitleja Guatemalast, kes 1992. aastal pälvis Nobeli rahuauhinna etniliste rühmitiste ja kultuuride lepitamisel, kus prioriteetseks pidas põliselanike identiteedi säilitamist.
Menchú on UNESCO hea tahte saadik. 
12. veebruaril 2007 teatas Menchú, et moodustab põliselanike partei ja osaleb 2007. aasta Guatemala presidendivalimistel. 9. septembril 2007 peetud valimistel sai ta vaid 3,1 % häältest. Aastal 2009 osales ta uue samalaadse partei Winaq loomisel ja 2011. aasta valimistel sai ta vasakrinde kandidaadina 3,3 % häältest.
Eesti keeles on ilmunud tema lasteraamat "Väike Min, tüdruk Chimelist" (Toledo kirjastus 2015, tlk Maris Kilk).
Pada jõgi

Pada jõgi on jõgi Põhja-Eestis Lääne-Virumaal.
Pada jõe lähe Miila külas ja see suubub Soome lahte. Jõe pikkus on 37,9 km.
Pada jõgi on Eesti üks tähtsamaid meriforelli kudejõgesid, vähesel määral koeb ka lõhe. Samuti esineb seal peaaegu kogu ulatuses jõeforelli, vähesel määral ka harjust ja haugi. On teateid ka üksikute turbade kättesaamisest.
Arvutuslaud

Arvutuslaud on lihtne ning väga vana mehaaniline arvutusseade. Paljudes kohtades kasutatakse seda tänini.
Tuntumad arvutuslauad on abakus, "suanpan", "soroban" ja arvelaud.
Kirjeldus.
Arvutuslaud kujutab endast raami, millele on paigaldatud kepikesed, traadid või nöörid, või lauda, milles on sooned või praod. Kivid liiguvad traadile, nöörile või kepikesele lükituna või soontes või pragude vahel.
Kive on kindel arv, mis tavaliselt on seotud positsioonisüsteemiga.
Enamasti jaguneb arvutuslaud pikuti kaheks osaks, nii et ühes osas asuvatel kividel on suurem (tavaliselt viiekordne) väärtus. Erandiks on arvelaud, mis aga nõuab murdudega arvutamiseks lisalauda.
Arvutuslauaga saab sooritada liitmist, lahutamist, jagamist, korrutamist ning isegi juurimist.
Ajalugu.
Arvutuslaud on kõige vanem teadaolev arvutusseade. See leiutati tõenäoliselt umbes 1100 eKr Hiinas või Indias.
See võeti kasutusele vanaajal (Euroopas Vana-Kreekas ja Vana-Roomas abakusena) juba enne kümnendsüsteemi üldist kasutuselevõttu. Alates 17. sajandist on arvutuslaudu hakanud välja tõrjuma arvutusmasin ning hiljem kalkulaator, nii et näiteks Lääne-Euroopas peetakse seda nüüdseks kõigest mänguasjaks, kuigi seda kasutavad pimedad. Kasutusel on arvutuslaud kohati ka Venemaal ja SRÜ riikides ning Hiinas ja Jaapanis.
Vanimaks säilinud arvutuslauaks (umbes 300 eKr) on Salamise tahvlid (Ateenas Rahvusmuuseumis).
Saksa arvutusmeister Adam Ries kirjeldas arvutuslaudade kasutamist teoses "Rechenbuch auf Linien und Ziphren in allerlei Handthierung / geschäfften und Kaufmanschafft".
Staadionite loend

"Siin on loetletud staadioneid tähestiku järgi. On ka staadionite loend mahutavuse järgi.
Frankie ja Johnny

"Frankie ja Johnny" on 1991. aasta USA romantiline komöödiafilm, mille lavastas Garry Marshall.
Filmi stsenaarium on mugandatud versioon Terrence McNally 1987. aasta näidendist "Frankie ja Johnny kuuvalgel". Filmi keskseks tegelaseks on Johnny (Al Pacino), kes on veendunud, et on Frankie (Michelle Pfeiffer) näol oma hingesugulase leidnud, kuid Frankie ei usu et neil oleks ühist tulevikku.
Michelle Pfeiffer esitati oma osatäitmise eest parima naisnäitleja Kuldgloobusele ning Cora osatäitja Kate Nelligan võitis Briti Akadeemia auhinna.
Kontaktita andur

Kontaktita andur on tüüp andureid, mis signaali väljastamiseks ei vaja otsest kontakti objektiga. 
Kontaktita andurite hulka kuuluvad lähedusandurid, optilised andurid ja mitmesugused tehisnägemissüsteemid.
Ooperifantoom (film 2004)

"Ooperifantoom" (originaalpealkirjaga "The Phantom Of The Opera") on 2004. aasta USA-Suurbritannia koostöös valminud muusikaline mängufilm.
Süžee.
Film põhineb Gaston Leroux' romaanil "Ooperikummitus" põhineval Andrew Lloyd Webberi muusikalil "Ooperifantoom".
Linnud (täpsustus)

Linnud on keelikloomade klass selgroogsete alamhõimkonnast.
Pealkirja "Linnud" kannab mitu teost:
Lind on perekonnanimi.
Daphne du Maurier

Dame Daphne du Maurier (13. mai 1907 London – 19. aprill 1989 Cornwall) oli inglise kirjanik. 
Tema teostest on laiemalt tuntud eelkõige lühijutt "Linnud" ja romaan "Rebecca". Mõlemast teosest on Alfred Hitchcock teinud filmi, neist teisega pälvis ta ka parima filmi Oscari.
Ta kirjutas romaane, oma perekonna kroonika, autobiograafia ja lühijutte.
Elulugu.
Du Maurier sündis teatrijuht Gerald du Maurier' ja näitleja Muriel Beaumonti kolmelapselise pere teise lapsena. 
Hariduse sai ta Londonis, hiljem õppis Pariisis. 1931. aastal ilmus debüütromaan "The Loving Spirit" ("Armastav hing")
Suure osa elust veetis du Maurier Cornwallis, kus elas Menabilly häärberis. 
Du Maurier oli abielus kõrgema sõjaväelase Frederick Browningiga. Neil sündisid tütred Tessa ja Flavia ning poeg Christian. 1969. aastal sai Daphne du Maurier aadlitiitli.
1994. aastal ilmus Margaret Fosterilt Daphne du Maurier' elu kajastav teos, milles sai avalikuks du Maurier' biseksuaalsus. Tal olid armusuhted teiste seas USA kirjastaja Ellen Doubledayga ja inglise näitleja Gertrude Lawrence'iga.
Ooperifantoom

Ooperifantoom (kodanikunimega Erik) on peategelane Gaston Leroux' romaanis "Ooperikummitus".
Romaani järgi sündis Erik Prantsusmaal Roueni läheduses. Ta oli nii kole, et jooksis, olles umbes 9–10-aastane, kodunt minema ja sattus mustlaste juurde värdjanäitustel esinema kui "le mort vivant" ehk elav surnu. Sel ajal sai temast illusionist, mustkunstnik ja kõhurääkija, ja ka väga hea arst.
Kuuldused neist oskustest ja lisaks suurepärasest ja hüpnotiseerivast lauluhäälest levisid ja nii sattuski Erik Pärsiasse, kus hakkas tööle šahhi heaks nii paleede arhitekti, mustkunstnikuna kui ka palgamõrvarina. Viimase töökoha juures sai talle iseloomulikuks abivahendiks pandžabi lasso ("Punjab Lasso"). Kuna šahhile meeldis Eriku konstrueeritud palee nii väga, siis ta ei tahtnud, et kuskil kerkiks veel mõni niisama hea palee, ja ta andis korralduse Erik hukata, mille peale Erik põgenes. Pärast seda töötas ta veel Konstantinoopolis, kust ta samuti oli sunnitud põgenema, ja jõudis isegi Kagu-Aasiasse.
Tüdinedes mööda maailma rändamisest, aitas ta ehitada Pariisi uue ooperimaja Palais Garnier. Nii oli tal vaba voli teha endale hoone keldritesse pelgupaik, kuhu ta elama asus.
Erikule hakkas meeldima noor laulja Christine Daaé, kelle ta soovis naiseks võtta, et temaga õnnelikult elu lõpuni koos elada (tal polnud tollal palju veel elada jäänud).
Erikut võib kohata paljudes filmides ja lavateostes:
Erikut on eri filmides ja lavateostes mänginud:
Ooperikummitus

"Ooperikummitus" (originaalpealkirjaga "Le Fantôme de l’Opéra") on romaan, mille kirjutas Gaston Leroux. Romaan avaldati aastatel 1909–1910 ning tõlgiti prantsuse keelest inglise keelde 1911. aastal.
Selle järgi on tehtud mitu filmi (kuulsamad on 1916. aasta, 1925. aasta, 1943. aasta ja 2004. aasta versioon) ning lavateoseid (näiteks Andrew Lloyd Webberi muusikal "Ooperifantoom" ning Maury Yestoni ja Arthur Kopiti muusikal "Fantoom").
Ooperifantoom (muusikal 1986)

"Ooperifantoom" (originaalpealkirjaga "The Phantom Of The Opera") on muusikal, mille kirjutas Andrew Lloyd Webber 1986. aastal Gaston Leroux' romaani "Ooperikummitus" põhjal.
Originaalpeaosatäitjad olid fantoomi rollis Michael Crawford, Christine Daaé rollis Sarah Brightman ja Raoul Vicomte de Chagny rollis Steve Barton.
Muusikali põhjal tehti 2004. aastal film "Ooperifantoom".
Eestis esietendus "Ooperifantoom" teatris Vanemuine 4. oktoobril 2014. Peaosades olid Hanna-Liina Võsa või Maria Listra (Christine), Koit Toome (Raoul) ning Stephen Hansen või Kalle Sepp (fantoom).
Phantom of the Opera

"Phantom of the Opera" on 1943. aasta USA mängufilm, 1925. aasta versiooni "remake".
Süžee.
Film põhineb Gaston Leroux' romaanil "Ooperikummitus".
Pipi Pikksukk (täpsustus)

Pipi Pikksukk on Astrid Lindgreni väljamõeldud tegelaskuju. Tema järgi on nime saanud:
Raskeveohobune

Raskeveohobused on spetsiaalselt aretatud hobusetõud, mida kasutatakse peamiselt raskete koormate vedamiseks põllumajanduses, metsanduses ja transpordis . Need külmaverelised hobused on tuntud massiivse kehaehituse, võimsate lihaste ja rahuliku iseloomu poolest. 
Raskeveohobuste ajalugu ulatub aastasadade taha ning nende olulisus on olnud märkimisväärne sõjahobustena.
Välimus ja iseloom.
Raskeveohobused on kergesti äratuntavad nende iseloomuliku välimuse poolest. Neil on mitmeid unikaalseid omadusi, mis teevad neist ideaalsed tööhobused. 
Raskeveohobuste turjakõrgus jääb vahemikku 1,6–1,9 meetrit. Nendel hobustel on raske kehaehitus, millele on iseloomulikud paksud luud ja lihaseline ehitus. Võrreldes ratsahobustega on nende õlad rohkem püstisemas asendis, mis soodustab koormate vedamist ja on seega efektiivsem põllutöödel. Nende kael on lihaseline ning selg lühike ja lai. Kabjad on suured ja ümarad. 
Raskeveohobused kuuluvad külmavereliste hobuste hulka. Külmaverelised hobused on suured, tugeva kehaehituse ja rahuliku temperamendiga hobused. Rahulikus tuleb sellest, et külmaverelised hobused säilitavad madalama südamerütmi ja rahunevad kiiremini maha pärast ehmatust.
Kasutus.
Kuigi mehhaniseerimine on märkimisväärselt vähendanud loomade tööjõu nõudlust põllumajanduses, kasutatakse raskeveohobuseid endiselt väikestes tootmisüksustes, mis asuvad piirkondades, kus põllumajanduse mehhaniseerimist ei soodustata. Aafrikas, Ladina-Ameerikas ja Aasias moodustavad nad ühe peamise elatise allika tuhandetele peredele, kes kasutavad loomade tööd mitmesugustes põllumajanduslikes töödes, nagu vilja külvamine ja koristamine, samuti kasutatakse loomi transpordi ja veo vahendina.
Raskeveohobuseid kasutati keskajal ka sõjahobustena, sest nõuti tugevaid sadulloomi, kes suudaks kanda raskelt soomustatud ratsanikke. Luustiku-uuringud näitavad, et enamik keskaegsete sõjahobuste turjakõrgus oli alla 1,5 meetri.
Eesti raskeveohobune.
Eesti raskeveohobune on aretatud kohalikust eesti hobusest tugeva tööhobuse saamise eesmärgil. Tõu levikuala on olnud peamiselt Virumaa, kuid raskeveohobuse tõug on viimastel aastakümnetel oluliselt levinud üle kogu Eesti.
Eesti raskeveohobune on keskmise suurusega, vastupidav, hästi arenenud lihastikuga, tugevate jalgade, remka laudjaga külmavereline hobune, kes on kohanenud siinsete söötmis- ja pidamistingimustega. Enam levinud värvus on kõrb ja raudjas. Põhilised kasutusvaldkonnad olid varem talu- ja metsatööd, kuid tänapäeval kasutatakse neid pigem vabaaja- ja harrastushobustena. 
2003. aastal lisati eesti raskeveohobune ohustatud tõugude nimekirja ja alates 2011. aastast alustati aretusprogrammiga populatsiooni parandamiseks.
The Black Parade

"The Black Parade" on My Chemical Romance'i kolmas stuudioalbum, mis ilmus 2006. aasta oktoobris. Albumi produtsent oli Rob Cavallo, kes on produtseerinud ka Green Day'le. Intervjuus MTV'ga selgitas bändiliige Gerard Way albumi pealkirja öeldes, et sõnad ""black" ('must') ja "parade"" ('paraad') panevad surmale mõtlema, aga samuti ka tähistamisele ning et tema jaoks oligi album elu ja surma tähistamine. Esimesed viis singlit albumilt on "Welcome To The Black Parade", "Famous Last Words", "I Don't Love You", "Teenagers" ja "Mama".
Three Cheers for Sweet Revenge

"Three Cheers for Sweet Revenge" on My Chemical Romance'i teine stuudioalbum.
Album ilmus 2004. aastal ja on bändi esimene album Reprise Recordsi all. Üldiselt peetakse seda kontseptalbumiks, aga bändiliige Gerard Way on öelnud, et umbes pool albumist ei ole niivõrd süžeega seotud, vaid pigem tulenevad tema enda kogemustest seoses armastuse ja kaotusega. "Life on the Murder Scene" DVD-l räägib Gerard "Three Cheers for Sweet Revenge'ist" ja ütleb, et see on peamiselt "hirmust kedagi kaotada". Albumi kaanekujunduse tegi Gerard Way.
I Brought You My Bullets, You Brought Me Your Love

"I Brought You My Bullets, You Brought Me Your Love" on My Chemical Romance'i debüütalbum. See ilmus 23. juulil 2002.
Matt Pelissier, kes oli sel ajal bändi trummar, aitas Gerard Wayl kirjutada lugu "Skylines and Turnstiles". Tänu sellele albumile kogunes bändile suur "underground"-pooldajaskond, kuid "mainstream"-edu ei saavutatud enne nende teist albumit "Three Cheers for Sweet Revenge", mis ilmus kaks aastat hiljem.
Albumit müüdi esialgu üle 37 000 eksemplari. 2009. aastal anti album uuesti välja vinüülina. Seda on müüdud USA-s üle 300 000 eksemplari ning ka Suurbritannias ületati kuldplaadiks vajaliku 100 000 müüdud eksemplari piir.
St Chamond

St Chamond oli Prantsusmaal esimese maailmasõja ajal toodetud ja kasutatud rasketank.
1916. aasta alguses anti firmale FAMH ("Compagnie des Forges et Aciéries de la Marine et d'Homécourt") Saint Chamondis ülesanne projekteerida ründetraktor. 27. aprilliks, kaks kuud peale ülesande kätte saamist oli projekt valmis ning firma FAMH sai tellimuse 400-le masinale.
St Chamondi veermikuks oli kasutatud Ameerika firma Holti traktori veermikku (selle tootmise litsents oli Prantsusmaal olemas). Uuendusena kasutati elektrilist veoülekannet. Panhardi bensiinimootor käitas alalisvoolu generaatoreid, mis tootsid voolu kahele vedavale elektrimootorile (kummalgi roomikul üks).
Korpus kujutas endast metallkasti, mille esi ja tagaosa ulatusid pikalt üle veermiku. Tänu sellele oli masina kasutamine ebatasasel maastikul raskendatud. Takistustele peale sõitmiseks oli korpuse esi- ja tagaosa alla kinnitatud spetsiaalsed rullikud, mis pidid tekkinud olukorda leevendama.
Esimestel St Chamonditel (1916. a mudelid) oli korpuse laele ehitatud silindrilised tornid komandörile ja juhile, korpuse lagi oli lame. Külgmised soomusplaadid olid peaaegu maani kattes roomikud külgedelt. Mootor ja dünamo paiknesid korpuse keskosas ning nende taga olid elektrimootorid. Veoratasteks olid tagumised rattad ning masina ahtriosas oli teine juhtimisruum. Relvastuseks said esimesed 165 masinat ühe 75 mm suurtüki TR ning neli 8 mm kuulipildujat Hotchkiss. Suurtükk paiknes korpuse esiküljel, keskkohast veidi paremal.
1916. aasta keskel tehti masinale mõningad muudatused. Külgmised soomusplaadid, mis katsid roomikuid eemaldati. Roomikute laiust suurendati 320 millimeetrilt 410-le, ning hiljem veel 500-le millimeetrile.
1917. aastal muudet masinat jällegi. Korpuse lagi tehti keskosast kõrgem langedes külgede suunas, seda selleks et katusele visatud käsigranaadid veereksid sealt alla. Silindriliste tornide asemele tehti ristkülikukujuline komandöri torn. Tanki soomust suurendati 17-le mm, kuna 15 mm ei suutnud kinni pidada Saksamaal kasutusele võetud uusi soomustläbistavaid kuule ""K". Vahetati välja ka St Chamondi pearelv milleks nüüd sai 75 mm "Canon de 75 Modele 1897 L/36"".
Voskressensk

Voskressensk on linn Venemaal Moskva oblastis, Voskressenski rajooni keskus. Asub Moskvast 88 km kagus, 16 km pikkuselt piki Moskva-Rjazani raudteed.
Asulat on esmamainitud 1577. aastal Voskressenskoje külana. Küla on saanud nime kiriku järgi. 1938. aastal liideti mitu küla Voskressenski linnaks.
Linnas on keemia-, ehitusmaterjalide-, kerge- ja toiduainetetööstuse ettevõtted.
Volhovi rajoon

Volhovi rajoon on haldusüksus Venemaal Leningradi oblastis.
Rajoonis on 3 linna (Volhov, Novaja Ladoga, Sjasstroi) ja 12 külaasundust.
Jökulsárgljúfuri rahvuspark

Jökulsárgljúfuri rahvuspark on endine Islandi rahvuspark. See loodi 1973. aastal ja 7. juunil 2008 liideti see Vatnajökulli rahvuspargiga.
Park asus Jökulsá á Fjöllumi liustikujõe vasakul kaldal. See algas Dettifossi joast ja ulatus 30 km põhja poole kuni 85. maanteeni. Pargi pindala oli 120 km2. Rahvuspark asus Reykjavíkist umbes 545 km ja Húsavíki linnast 65 km kaugusel.
Park loodi selleks, et kaitsta jõe tekitatud kanjonit ja selle ümbruse loodust.
Jökulsárgljúfuri kanjon on Islandi üks muljetavaldavam kanjon. See on 25 km pikk, 0,5 km lai ja mitmes kohas üle 100 m sügav. Kanjoni algusosa 45 m kõrgusest Dettifossi joast kuni Syðra-Þórunnarfjallini on kuni 120 m sügav. Sinna jääb ka 27 m kõrgune Hafragilsfoss, mis on nime saanud Hafragili mäekitsuse järgi. Dettifossist 1 km ülesvoolu on Selfossi juga, mis 10 m kõrgune, kuid teistest jugadest laiem.
Rahvuspargi maa kuulub eraomanikele.
Kingdom Hearts

"Kingdom Hearts" (jaapani キングダムハーツ, Kingudamu Hātsu?) on jaapanlaste tehtud "action"-rollimäng, mille avaldas 2002. aastal Square Co. (praegu Square Enix). Mäng on tehtud spetsiaalselt Sony PlayStation 2 jaoks. "Kingdom Hearts" valmis Square Co. ja Walt Disney Company koostöös.
Mäng toob kokku Final Fantasy tegelased Disney tegelastega.
Tegelased.
Sora on peategelane. Tema ülesanded on leida üles uksed ja need sulgeda, sõpru otsida ja maailmu päästa.
Donald Duck või Piilupart Donald peab oma kuninga käsul leidma üles Mõõk-võtme (keyblade), mida kannab Sora. Kui ta Sora'ga kokku saab, lubab aidata tal oma sõbrad ja kuninga leida.
Goofy Goof või Trupi käib Donaldiga kaasas. Ka tema pidi oma kuninga käsul leidma üles Mõõk-võtme (keyblade), mida kannab Sora.
Kairi on üks Südame printsessidest. Peaaegu kogu mängu otsib Sora teda taga.
Riku on Sora sõber, kes kukkus pimedusse üpris mängu alguses. Oma tunded kaotanud Riku väidab, et keyblade on tema oma.
Ansem on viimane pätt selles mängus. Palju temast esimeses mängus pole teada, aga KH2-s on tema kohta rohkem infot.
Järjed.
 on järg Kingdom Heartsile. Nüüd, kui Sora on maailmad päästnud, läheb ta edasi otsima Rikut, sest Kairi oli ta juba leidnud.
Teine valmis järg on Kingdom Hearts 2.
Xzibit

Xzibit (kodanikunimega Alvin Nathaniel Joiner IV; sündinud 18. septembril 1974) on afroameerika räppar ja näitleja. Ta on tuntud MTV saate "Pimp My Ride" saatejuhina.
Húsavík

Húsavík on linn Põhja-Islandil Norðurland eystra piirkonnas Suður-Þingeyjarsýsla maakonnas Skajálfandi lahe kaldal. 
Linna suurimaks turismimagnetiks on vaalavaatlus lahel. Húsaviki kutsutakse Euroopa vaalavaatluse pealinnaks. 
Linnas asuvad ka vaalamuuseum ja peenisemuuseum. Põhilised sissetulekuallikad on kalapüük, kalatöötlemine, põllumajanduslik tootmine ja turism.
Húsavík asub 215 km pikkusel turismimarsruudil Teemantring ("Diamond circle"), kuhu kuuluvad veel Ásbyrgi, Dettifoss ja Mývatn.
Ajalugu.
Húsavíki ajalugu ulatub tagasi aastasse 870, mil rootsi viiking Garðar Svavarsson ehitas sinna esimese maja ja elas seal terve talve. Varsti pärast seda sai asula nimeks Húsavík ('majalaht'; sõnadest "hús" 'maja', "vík" 'väike laht, abajas'), mis on Islandi üks vanemaid kohanimesid.
1901. aastaks oli linna elanike arv ainult 313. Enamik majadest olid mätasmajad. Esimene puumaja ehitati 1880 ja esimene kivimaja varsti pärast 1900. aastat. 2. juunil 1907 valmis linnas praegu olemasolev kirik.
Joseph Barbera

Joseph Roland Barbera (24. märts 1911 New York – 18. detsember 2006 Los Angeles) oli USA animaator ning üks multifilmisarja "Tom ja Jerry" loojatest. 
Ta töötas koos William Hannaga Hanna-Barbera "multifilmitehases".
Tom ja Jerry

"Tom ja Jerry" [tomm ja džerri] (originaalpealkirjaga "Tom and Jerry") on multifilmisari, mille tegemist juhtisid William Hanna ja Joseph Barbera (firma Hanna-Barbera; 1940–1958), Gene Deitch (1960–1962) ja Chuck Jones (firma Sib Tower 12 Productions; 1963–1967). Sarja peategelased on kass Tom ja hiir Jerry.
Esimene sarja "Tom ja Jerry" multifilm oli 1940. aastal valminud "Puss Gets The Boot".
Puss Gets the Boot

"Puss Gets the Boot" oli esimene film multifilmisarjast "Tom ja Jerry". See anti välja 10. veebruaril 1940 USA-s. See osa erines teistest Tom ja Jerry multikatest selle poolest, et selles multifilmis oli Tomi nimi Jasper ja Jerry nimi Jinx. Film kandideeris auhinnale "Academy Award (Oscar) for Best Short Subject: Cartoons", kuid ei võitnud seda.
Süžee.
Selles osas on nimeta pruun hiir põgenemas sinise kassi eest, aga too hoiab hiirt sabast kinni. Hiir pääseb põgenema ning kass joonistab musta tindiga seinale hiireaugu. Hiir tahab sisse joosta, kuid see ei õnnestu. Hiirt jälitades ajab kass ümber lillevaasi ja tema perenaine (hiljem nimetatud Mammy Two Shoes, neegrinaine (hääl Lilian Randolphi poolt)) ütleb (eesti keelde tõlgituna): "Jasper! Jasper! Sa kõlbmatu kass! Üks hetk, sa logardlik, odav karusnahkne kasukas! Vaata nüüd seda segadust, mille sa tekitasid. Nüüd, pane tähele, Jasper. Kui sa lõhud veel ühe asja, siis sa lähed siit majast välja."
Nüüd püüab hiir teha kõik, et Jasperi välja visataks. Lõpus hoiab Jasper seina ääres seistes igasuguseid kööginõusid. Siis viskab hiir ühe taldriku alla ja lõpuks lööb Jasperit jalaga, et ta kõik asjad maha pillaks. See õnnestubki ja Jasper visatakse majast välja.
Hummel

Hummel (kimalane), täisnimetusega "Panzerfeldhaubitze 18M auf Geschützwagen III/IV (Sf) Hummel" (SdKfz 165) oli Saksamaal Teise maailmasõja ajal toodetud kaudtuleotstarbeline liikursuurtükk.
Hummel oli üks maailma esimesi liikurhaubitsaid, mis ehitati kohandatud šassiile Geschutzwagen III/IV. Selle šassii loomiseks kasutas firma Deutsche Eisenwerke Panzer III Ausf. J rooli- ja juhtimisseadmeid ning Panzer IV Ausf. F veermikku, mootorit ja jahutussüsteemi. Masin oli relvastatud 150 mm haubitsaga, mis oli võimeline tulistama 43,5 kg kaaluvat mürsku 13,3 km kaugusele.
Hummelid olid tanki- ja soomusgrenaderidiviiside suurtükiväe pearelvadeks alates 1942. aastast. Tänu mobiilsusele said Hummelid rinde eesotsas olevate tankide kannul liikuda ja vajadusel ka oma haubitsate vahendusel tuge pakkuda ning rünnakuid läbi viia, vahetades kiiresti positsiooni. Hummeli meeskond ei olnud eriti hästi turvatud. Puudus katus, halva ilma eest kaitses ainult puldan ning soomus oli vaid 50 mm paks. Vaenlase äkilise rünnakuga oli võimalik masin kiiresti hävitada, näiteks käsigranaadiga. 
Kokku ehitati Hummelit aastatel 1942–1945 firmas Alkett 666 masinat. Aastatel 1943–1944 ehitas firma Deutsche Eisenwerke Hummeli šassiile 150 laskemoonaveokit (Munitionsträger Hummel).
Jagdpanther

Jagdpanther, täisnimetusega "Panzerjager V Jagdpanther" ("Sd.Kfz. 173") on Teise maailmasõja lõpus, aastatel 1944–1945 Saksamaal toodetud tankihävitaja.
Jaanuaris 1944 hakati Jagdpantherit tootma firmas MIAG ("Mühlenbau-Industrie AG"), novembris lisandus uue tootjana MNH ("Maschinenfabrik Niedersachsen-Hanover") ja detsembris MBA ("Maschinenbau und Bahnbedarf"). Aastatel 1944–1945 toodeti kokku 382 masinat (teistel andmetel ka 425).
Jagdpanther ehitati Pantheri šassiile, masin oli hästi soomustatud, kiire ning võimeline hävitama kõiki selle ajani loodud vaenlase tanke, isegi venelaste rasketanki IS-2. Meeskonnaliikmeid oli Jagdpantheris kokku 5. Liitlased kartsid seda masinat, kuna isegi väikesed Jagdpantheritest koosnevad väesalgad olid võimelised peatama terve soomusdiviisi. Ühe kuu jooksul ei suudetud toota rohkem kui 30 Jagdpantherit.
Jagdtiger

Jagdtiger ("Jagdtiger Sdkfz 186") oli /tankihävitaja Teise maailmasõja ajal Wehrmachti varustuses.
Jagdtiger kaalus veelgi rohkem kui niigi tohutu Jagdpanther. Jagdtiger ehitati Königstigeri (Tiger II B) raamistikule, kaalus 76 tonni ning tõi lahinguväljale 128 mm Pak 44 kahuri. 
Jagdtigeri meeskond oli kaitstud väga hästi, kuna 250 mm paksusest soomuskihist ei suutnud mitte miski läbi tungida. Jagdtigeril oli väga nõrk mootor – sama mis 30 tonni kergemal Jagdpantheril – mistõttu see oli üsna aeglane. Liitlased ei suutnud hävitada mitte ühtegi Jagdtigerit, kuid seda polnudki vaja, kuna kõik masinad jäeti mehaaniliste rikete tõttu meeskonna poolt maha. Jagdtigereid ehitati ühtekokku 88 tükki ning nad kõik valmisid Nibelungenwerkes Sankt Valentinis.
Hetzer

Hetzer, täisnimega Jagdpanzer 38 (t) Hetzer (Sd.Kfz. 138/2) oli Teise maailmasõja ajal Saksa poolt Tšehhi tanki LT-38 veermikule ehitatud tankihävitaja. Masin sai esialgu nimeks "Leichtes Sturmgeschütz 38(t)", siis "Panzerjäger 38 für 7.5cm Pak 39 L/48" ja lõpuks "Jagdpanzer 38 (t) Hetzer".
Hetzeri prototüüp valmis 1944. aasta märtsis. See oli ehitatud Tšehhi päritolu tanki LT-38, mis Wehrmachtis oli nimeks saanud PzKpfw 38(t) originaalšassiile. Sellele ehitati tugevalt kaldus soomusplaatidest pealisehitis, mille esiplaati kinnitus esialgu 75 mm tankitõrjekahuri PaK39 L/48, hiljem aga 75 mm PaK42 L/70 – sama, millega olid relvastatud Panthrid. Suurtükk oli paigutatud esiplaadi tsentrist 380 mm paremale ja kaitstud suurtükimaskiga. Pealisehitise lael oli kuulipilduja MG 34, mida sai kasutada komandör ka masina seest kaugjuhtimisel ja periskoobiga sihtides. 
Hetzer sai ka laiemad, 350 mm roomikud, mis koosnesid kumbki 96 lülist. 
Hetzerit toodeti firmades Bömish-Mährische Maschinenfabrik ja Škoda aprillist 1944 kuni maini 1945 kokku 2584 masinat.
Peale Teist maailmasõda olid Hetzerid kasutusel kuni 1960. aastate keskpaigani Tšehhoslovakkia (ST-1) ja Šveitsi (G-13) relvastuses.
Marder III

Marder III olid Teise maailmasõja ajal sakslaste poolt tšehhide loodud tanki LT-38 veermikule ehitatud tankihävitajad. Sellise nime said 1944. aastal juba varem toodetud kolm mudelit – SdKfz 139, SdKfz 138 Ausf.H ja Ausf. M. 
Sd.Kfz. 139 oli relvastatud vene päritolu 76 mm kahuriga, mis pärast täiendamist sai nimeks 7,62 cm PaK 36. Seda masinat toodeti aprillist 1942 kuni 1943. aastani 363 masinat.
Sd.Kfz 138 Ausf. H ja Ausf. M olid mõlemad relvastatud 75 mm kahuriga PaK 40, kuid esimesel masinal oli lahtine kabiin koos kahuriga masina esiosas ning teisel taga. H-mudelit toodeti 1942. aasta novembrist kuni 1943. aasta aprillini 243 ning M-mudelit sealt edasi kuni 1944. aasta maini 975 masinat.